Document ID: /roh_data/filtered/fineweb-2-filterrobots_roh.jsonl.gz/36096

La Banca naziunala svizra ha danovamain fatg l'onn passà in grond gudogn, quai cun radund 26 milliardas francs. Il quart quartal sulet è però sa resultà ina perdita, sco la Banca naziunala communitgescha.
6 milliardas per Confederaziun e chantuns
Dal gudogn annual profitescha il maun public cun maximalmain sis milliardas francs. In terz da quests daners van a la Confederaziun e dus terzs als chantuns. Suenter ils pajaments vegn la reserva da la Banca naziunala svizra anc a muntar a 102 milliardas francs.